Anexa 7

**MODEL**

**ACORD DE PARTENERIAT**

Având în vedere prevederile din:

* Regulamentul (UE) nr. 241/2021 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Regulamentul Delegat (UE) 2021/2106 al Comisiei din 28 septembrie 2021 de completare a Regulamentului (UE) 2021/241 al Parlamentului European și al Consiliului de instituire a Mecanismului de redresare și reziliență prin stabilirea indicatorilor comuni și a elementelor detaliate ale tabloului de bord privind redresarea și reziliența;
* Decizia de punere în aplicare a Consiliului de aprobare a evaluării planului de redresare și reziliență al României din 29 octombrie 2021 cu anexele aferente;
* Ordonanța de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Hotărârea Guvernului nr. 209/2022 *pentru aprobarea Normelor metodologice de aplicare a prevederilor Ordonanţei de urgenţă a Guvernului
nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;*
* .........................................................................................

**..............................,** cu sediul în ....................., cod poștal ...................., denumit în continuare **..........**, având calitatea de **Lider de parteneriat (Partener 1),** reprezentat legal prin ....................., în calitate de **.................**

**şi**

**..............................,** cu sediul în ....................., cod poștal ...................., denumit în continuare **..........**, având calitatea de **Partener ....,** reprezentat legal prin ....................., în calitate de **.................**

au convenit încheierea prezentului Acord de Parteneriat.

**PRECIZĂRI PREALABILE**

1. În prezentul Acord de Parteneriat, cu excepţia situaţiilor când contextul cere altfel sau a unei prevederi contrare:
2. cuvintele care indică singularul includ şi pluralul, iar cuvintele care indică pluralul includ şi singularul;
3. cuvintele care indică un gen includ toate genurile;
4. termenul „zi” reprezintă zi calendaristică, dacă nu se specifică altfel.
5. Trimiterile la actele normative includ și modificările și completările ulterioare ale acestora, precum și orice alte acte normative subsecvente.
6. Încheierea prezentului Acord de Parteneriat se bazează pe buna-credință a părţilor în executarea obligațiilor ce decurg din prezentul Acord, în vederea implementării *Investiției 13. Dezvoltarea de sisteme de securitate pentru protecția spectrului guvernamental (I13)*, din cadrul Componentei 7. Transformare digitală (C7), din Planul național de redresare și reziliență (PNRR), denumită în continuare *“Investiția”.*

**Art. 1 Obiectul Acordului de Parteneriat**

1. Obiectul prezentului Acord de Parteneriat îl constituie crearea cadrului de colaborare dintre părți în vederea implementării Investiției 13. Dezvoltarea de sisteme de securitate pentru protecția spectrului guvernamental, din cadrul Componentei 7. Transformare digitală, din Planul Național de Redresare și Reziliență (PNRR), cu respectarea prevederilor legale impuse de legislația europeană și națională.

**Art. 2 Principiile de bună practică ale Acordului de Parteneriat**

**2.1** Părțile se angajează să ia parte la implementarea investiției în conformitate cu cerințele specifice Planului Național de Redresare și Reziliență și să își asume rolul lor în cadrul acesteia, așa cum aceasta este definită în cadrul prezentului Acord de Parteneriat.

**2.2** Părțile se angajează să notifice prompt, în scris, orice informație, fapt, problemă sau întârziere susceptibilă de a afecta investiția.

**2.3** Părțile se angajează să furnizeze toate informațiile solicitate în mod rezonabil de către celălalt partener pentru a-și îndeplini sarcinile.

**2.4** Părțile trebuie să se consulte în mod regulat și să se informeze asupra tuturor aspectelor privind evoluția implementării investiției.

**2.5** Părțile trebuie să implementeze activitățile cu respectarea standardelor profesionale și de etică.

**2.6** Părțile se obligă să respecte regulile privitoare la conflictul de interese și regimul incompatibilităților, iar, în cazul apariției unui asemenea conflict, să dispună luarea măsurilor ce conduc la evitarea, respectiv stingerea lui.

**Art. 3 Roluri şi responsabilităţi în implementarea investiției**

**3.1 Rolurile şi responsabilităţile partenerilor sunt descrise în tabelul de mai jos**:

|  |  |
| --- | --- |
| **Instituția**  | **Roluri şi responsabilități** |
| **Lider de parteneriat**  | 1. Semnarea Acordului de Parteneriat;
2. Semnarea Contractului de finanțare;
3. Semnarea Acordurilor de asociere necesare pentru demararea achizițiilor care vor fi realizate în comun;
4. Participarea la elaborarea și promovarea hotărârii de guvern pentru aprobarea indicatorilor tehnico-economici ai investiției;
5. Asigurarea managementului general al investiției;
6. Desfășurarea activităților proprii de informare și publicitate, conform prevederilor legale aplicabile;
7. Achiziția echipamentelor IT&C, aplicațiilor și licențelor, serviciilor și autospecialelor ce fac obiectul I13, în baza unor proceduri de achiziție proprii sau în asociere cu partenerul;
8. Efectuarea plăților în cadrul contractelor având ca obiect achiziția echipamentelor IT&C, aplicațiilor, licențelor, serviciilor și autospecialelor achiziționate în baza unor proceduri de achiziție proprii sau în asociere cu partenerul, produse ce au ca beneficiar Liderul de parteneriat;
9. Asigurarea evidenței contabile a produselor achiziționate în cadrul investiției I13 ce au ca beneficiar Liderul de parteneriat;

10. Elaborarea rapoartelor de progres, a estimărilor trimestriale de solicitări de fonduri, a solicitărilor de fonduri și a celorlalte documente impuse de contractul de finanțare și transmiterea acestora către coordonatorul investiției și/sau coordonatorul național pentru implementarea PNRR; |
| **Partener**  | 1. Semnarea Acordului de Parteneriat;
2. Semnarea Contractului de finanțare;
3. Semnarea Acordurilor de asociere necesare pentru demararea achizițiilor care vor fi realizate în comun;
4. Participarea la elaborarea și promovarea hotărârii de guvern pentru aprobarea indicatorilor tehnico-economici ai investiției;
5. Managementul activităților proprii;
6. Desfășurarea activităților proprii de informare și publicitate conform prevederilor legale aplicabile;
7. Achiziția echipamentelor IT&C, aplicațiilor, licențelor și serviciilor ce fac obiectul I13, în baza unor proceduri de achiziție proprii sau în asociere cu partenerul;
8. Efectuarea plăților în cadrul contractelor având ca obiect achiziția echipamentelor IT&C, aplicațiilor, licențelor și serviciilor achiziționate în baza unor proceduri de achiziție proprii sau în asociere cu partenerul, produse ce au ca beneficiar partenerul;
9. Asigurarea evidenței contabile a produselor achiziționate în cadrul investiției I13 ce au ca beneficiar partenerul;
10. Participarea la elaborarea rapoartelor de progres, a estimărilor trimestriale de solicitări de fonduri, a solicitărilor de fonduri și a tuturor documentelor necesare pentru implementarea I13 (prin transmiterea către Liderul de parteneriat a documentelor/informațiilor necesare în acest scop)
 |

* 1. **Responsabilități și angajamente financiare între parteneri**

##### Partenerii vor asigura în bugetele proprii fondurile necesare pentru implementarea proiectului astfel:

|  |  |
| --- | --- |
| **Instituția**  | **Buget conform rolurilor și responsabilităților descrise la art. 3.1**  |
| Lider de proiect (Partener 1) | Valoarea bugetului (în lei)  |
| Partener 2 | Valoarea bugetului (în lei)  |

Responsabilitățile partenerilor privind derularea fluxurilor financiare sunt în conformitate cu prevederile Ordonanței de urgență a Guvernului nr. 124/2021 și Hotărârii Guvernului nr. 209/2022.

**3.3** Rolurile și responsabilitățile partenerilor prevăzute la art. 3.1 se pot modifica prin act adițional la prezentul acord în situația în care acest lucru devine necesar pentru a respecta cerințele impuse de modificări legislative, de norme/proceduri viitoare privind implementarea PNRR și de contractul de finanțare.

**Art. 4 Drepturile și obligațiile Liderului de parteneriat**

**4.1** Liderul de parteneriat are dreptul să solicite partenerului furnizarea informațiilor necesare pentru semnarea contractului de finanțare.

**4.2** Liderul de parteneriat are dreptul să solicite partenerului furnizarea oricăror informații şi documente legate de investiție, în scopul elaborării rapoartelor de progres, a estimărilor trimestriale de solicitări de fonduri, a solicitărilor de fonduri și a celorlalte documente impuse de contractul de finanțare sau a verificării respectării normelor în vigoare privind atribuirea contractelor de achiziţie publică.

**4.3** Liderul de parteneriat coordonează activitatea de implementare a I13.

**4.4** Liderul de parteneriat va consulta partenerul cu regularitate, îi va informa despre progresul în implementarea investiției şi îi va furniza copii ale rapoartelor de progres şi financiare.

**4.5** Ȋn cazul în care autorităţile cu competenţe în gestionarea fondurilor europene constată neîndeplinirea sau îndeplinirea parţială a țintei și/sau țintei intermediare aferente I13, în conformitate cu prevederile art. 6 din O.U.G. nr. 66/2011 *privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora*, cu modificările și completările ulterioare, în funcţie de gradul de realizare a țintei și/sau țintei intermediare aferente I13, raportat la activitățile proprii, liderul de parteneriat și partenerul răspund proporțional.

**4.6** În cazul unui prejudiciu, liderul de parteneriat răspunde proporțional cu partenerul.

**4.7** În cazul rezilierii/revocării contractului de finanțare, liderul de parteneriat și partenerul răspund în solidar pentru restituirea sumelor acordate pentru implementarea I13, în limita sumelor gestionate de fiecare partener în parte.

**4.8** Liderul de parteneriat este responsabil pentru neregulile identificate în cadrul investiției aferente cheltuielilor proprii conform notificărilor și titlurilor de creanță emise pe numele său de către coordonatorul investiției și/sau coordonatorul național pentru implementarea PNRR.

**4.9** Liderul de parteneriat are obligaţia de a respecta prevederile legislaţiei naţionale și comunitare în vigoare în domeniul achiziţiilor publice,ajutorului de stat, egalității de şanse, dezvoltării durabile, informării şi publicității în implementarea activităților proprii.

**4.10** Liderul de parteneriat are obligația să țină o evidență contabilă distinctă a investiției, utilizând conturi analitice dedicate pentru reflectarea tuturor operațiunilor referitoare la implementarea investiției, în conformitate cu dispozițiile legale.

**4.11** Liderul de parteneriat are obligația să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale. Toate documentele vor fi păstrate cel puțin 5 ani după expirarea perioadei de valabilitate a contractului de finanțare.

**Art. 5 Drepturile şi obligaţiile Partenerului**

##### 5.1 Cheltuielile angajate de partener sunt eligibile în acelaşi fel ca şi cheltuielile angajate de către liderul de parteneriat, corespunzător activității/activităților proprii din cadrul I13.

**5.2** Partenerul are dreptul, prin transfer de către coordonatorul investiției, la fondurile obţinute din procesul de rambursare pentru cheltuielile angajate de către aceştia, care au fost certificate ca eligibile.

##### 5.3 Partenerul are dreptul să solicite cu regularitate informații liderului de parteneriat despre implementarea investiției și să fie informat despre progresul înregistrat în procesul de implementare a acesteia.

**5.4** Partenerul are responsabilitatea implementării activităților proprii, conform contractului de finanțare.

**5.5** Partenerul are obligaţia de a respecta prevederile legislaţiei naţionale și comunitare în vigoare în domeniul achiziţiilor publice,ajutorului de stat, egalității de şanse, dezvoltării durabile, informării şi publicității în implementarea activităților proprii.

**5.6** Partenerul este obligat să transmită copii conforme cu originalul după documentaţiile complete de achiziție aferente contractelor de achiziţie publică atribuite, în scopul elaborării documentelor aferente solicitărilor de fonduri.

**5.7** Partenerul este obligat să transmită copii conforme cu originalul după documentele justificative, în scopul elaborării documentelor aferente estimărilor trimestriale de solicitări de fonduri și solicitărilor de fonduri.

**5.8** Partenerul este obligat să pună la dispoziția coordonatorului investiției și/sau coordonatorului național pentru implementarea PNRR, sau oricărui alt organism național sau european, abilitat de lege, documentele și/sau informațiile necesare pentru verificarea modului de utilizare a finanțării nerambursabile, la cerere și în termen de maximum 5 zile lucrătoare, și să asigure condițiile pentru efectuarea verificărilor la fața locului.

**5.9** În vederea efectuării verificărilor prevăzute la alin. 5.8, partenerul este obligat să acorde dreptul de acces la locurile și spațiile unde se implementează investiția, inclusiv acces la sistemele informatice care au legătură directă cu aceasta, și să pună la dispoziție documentele solicitate privind gestiunea tehnică și financiară a investiției, atât pe suport hârtie, cât și în format electronic. Documentele trebuie sa fie ușor accesibile și arhivate, astfel încât să permită verificarea lor.

**5.10** Partenerul este obligat să furnizeze liderului de parteneriat orice informaţii sau documente privind implementarea investiției, în scopul elaborării rapoartelor de progres.

**5.11** Ȋn cazul în care autorităţile cu competenţe în gestionarea fondurilor europene constată neîndeplinirea sau îndeplinirea parţială a țintei și/sau țintei intermediare aferente I13, în conformitate cu prevederile art. 6 din O.U.G. nr. 66/2011, în funcţie de gradul de realizare a țintei și/sau țintei intermediare, raportat la activitățile proprii, partenerul răspunde proporțional sau în solidar pentru reducerile aplicate din sumele solicitate la rambursare/plată.

**5.12** Partenerul este obligat să restituie autorității de management orice sumă ce constituie plată nedatorată/sume necuvenite plătite în cadrul contractului de finanţare, în termen de 5 zile lucrătoare de la data primirii notificării.

**5.14** Partenerul este obligat să țină o evidență contabilă distinctă a investiției, utilizând conturi analitice dedicate pentru reflectarea tuturor operațiunilor referitoare la implementarea acesteia, în conformitate cu dispozițiile legale.

**5.15** Partenerul este obligat să păstreze toate documentele originale, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale. Toate documentele vor fi păstrate cel puțin 5 ani după expirarea perioadei de valabilitate a contractului de finanțare.

**5.16** În cazul unui prejudiciu, partenerul din vina căruia a fost cauzat prejudiciul răspunde solidar cu liderul de parteneriat.

**5.17** Partenerul este responsabil pentru neregulile identificate în cadrul investiției aferente cheltuielilor proprii conform notificărilor și titlurilor de creanță emise pe numele său de către coordonatorul investiției și/sau coordonatorul național pentru implementarea PNRR.

**5.18** În cazul emiterii unui titlu de creanță pe numele său, partenerul are obligația restituirii sumelor cuprinse în acestea și asigurarea din resurse proprii a contravalorii acestora.

**5.19** În cazul rezilierii/revocării contractului de finanțare, partenerul răspunde în solidar cu liderul de parteneriat pentru restituirea sumelor acordate pentru implementarea investiției, în limita sumelor gestionate de fiecare partener în parte.

**Art. 6 Durata Acordului de Parteneriat**

**6.1** Acordul de Parteneriat intră în vigoare la data semnării de către ambele părţi şi este valabil până la expirarea perioadei de valabilitate a contractului de finanțare a investiției ***Investiției 13. Dezvoltarea de sisteme de securitate pentru protecția spectrului guvernamental***.

**6.2** Valabilitatea Acordului de Parteneriat se extinde pe toată perioada de sustenabilitate, care trebuie să fie asigurată conform contractului de finanțare.

**Art. 7 Integralitatea Acordului de Parteneriat şi amendamente**

**7.1** Pe durata prezentului Acord, părţile au dreptul să convină în scris asupra modificării anumitor clauze, prin act adiţional, semnat de reprezentanții autorizați ai părților.

**7.2** Orice modificare a prezentului Acord va fi valabilă numai atunci când este convenită de ambele părţi.

**Art. 8 Proprietatea**

**8.1** Părțile au obligația să mențină proprietatea bunurilor achiziționate în cadrul I13 și natura activității pentru care s-a acordat finanțare, pe o perioadă de cel puțin 5 ani după finalizarea implementării investiției și să asigure exploatarea și întreținerea acestora în această perioadă.

**8.2** Părțile au obligația de a asigura funcționarea bunurilor achiziționate din finanțarea nerambursabilă, la locul de desfășurare a investiției și exclusiv în scopul pentru care au fost achiziționate.

**8.3** Părțile au obligația să nu înstrăineze, închirieze, gajeze bunurile achiziționate ca urmare a obținerii finanțării prin Planul Național de Redresare și Reziliență pe o perioadă de 5 ani de la finalizarea implementării I13.

**Art. 9. Achiziții publice**

**9.1** Achizițiile în cadrul I13 vor fi făcute de parteneri cu respectarea legislației în vigoare, a condițiilor din contractul de finanțare şi a instrucțiunilor emise de coordonatorul național pentru implementarea PNRR, coordonatorul de reforme și investiții și/sau alte organisme abilitate.

**Art. 10 Soluționarea litigiilor**

**10.1** Părțile depun toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ele în cadrul sau în legătură cu îndeplinirea Acordului de Parteneriat.

**10.2** Dacă, în termen de 30 de zile de la începerea acestor tratative neoficiale, părţile nu reuşesc să rezolve în mod amiabil o divergenţă, fiecare poate solicita ca disputa să se soluţioneze de către instanţele judecătoreşti competente din România.

**Art. 11 Încetarea Acordului de Parteneriat**

**11.1** Prezentul Acord de Parteneriat încetează:

1. conform prevederilor art. 6;
2. înainte de termen, prin acordul părţilor;
3. în caz de forță majoră, conform art. 12.6;
4. prin reziliere pentru neexecutarea sau executarea defectuoasă a obligațiilor asumate prin prezentul Acord de Parteneriat.

**11.2** Încetarea Acordului de Parteneriat, în oricare dintre situaţiile menționate, nu va avea niciun efect asupra obligaţiilor deja scadente ale părţilor.

**Art. 12 Forţa majoră**

**12.1** Forţa majoră reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului părţilor, nu se datorează greşelii sau vinei acestora şi nu putea fi prevăzută la momentul încheierii Acordului de Parteneriat şi care face imposibilă executarea şi, respectiv, îndeplinirea obligaţiilor asumate prin prezentul Acord de Parteneriat.

**12.2** Forţa majoră este constatată de o autoritate competentă.

**12.3** Forţa majoră exonerează părţile de îndeplinirea obligaţiilor asumate prin prezentul Acord de Parteneriat, pe toată perioada de valabilitate a acestuia.

**12.4** Îndeplinirea Acordului de Parteneriat va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**12.5** Partea care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**12.6** Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului Acord de Parteneriat, fără ca vreuna din părţi să poată pretinde celeilalte daune-interese.

**Art. 13 Confidenţialitate**

**13.1** Părţile au obligaţia să păstreze confidenţialitatea informaţiilor obţinute pe perioada derulării prezentului Acord de Parteneriat, care au legătură cu acesta.

**13.2** O parte nu are dreptul, fără acordul scris al celeilalte părţi:

1. de a face cunoscut prezentul Acordul de Parteneriat sau orice prevedere a acestuia unei terţe părţi, în afara acelor persoane implicate în îndeplinirea Acordului de Parteneriat;
2. de a utiliza informaţiile şi documentele obţinute sau la care are acces în perioada de derulare a Acordului de Parteneriat, în alt scop decât acela de a-şi îndeplini obligaţiile prevăzute de Acord de Parteneriat.

**13.3** Orice parte va fi exonerată de răspunderea pentru dezvăluirea de informaţii referitoare la Acord de Parteneriat dacă:

1. informaţia era cunoscută părţii respective înainte ca ea să fi fost primită de la cealaltă parte;
2. informaţia a fost dezvăluită după ce a fost obţinut acordul scris al celeilalte părţi pentru asemenea dezvăluire;
3. partea a fost obligată în mod legal să dezvăluie informaţia;
4. informaţia a devenit, între timp, publică.

**Art. 14 Comunicări**

**14.1** Orice comunicare între părţi trebuie să se facă în scris.

**14.2** Orice document scris trebuie înregistrat atât la momentul transmiterii, cât şi la momentul primirii.

**14.3** Comunicările între părţi privind informaţii neclasificate se pot face şi prin telefon, fax sau e-mail, cu condiţia confirmării în scris a comunicării.

**Art. 15 Legea aplicabilă**

**15.1** Prezentului Acord i se va aplica şi va fi interpretat în conformitate cu legea română.

**Art. 16 Dispoziţii finale**

**16.1** Datele cu caracter personal solicitate în baza Acordului de Parteneriat sunt prelucrate în acord cu prevederile Regulamentului (UE) nr. 679/2016 al Parlamentului European şi al Consiliului din 27 aprilie 2016 privind protecţia persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE şi ale Legii nr. 190/2018 privind măsuri de punere în aplicare a Regulamentului (UE) 2016/679, scopul prelucrării datelor fiind în acord cu îndeplinirea responsabilităţilor asumate de către părţi prin Acordul de Parteneriat**,** perioada prelucrării acestora fiind pe toată durata valabilităţii Acordului de Parteneriat.

Prezentul Acord de Parteneriat a fost încheiat în trei exemplare originale, câte unul pentru fiecare parte şi un original pentru contractul de finanţare, toate având aceeași valabilitate.

|  |  |
| --- | --- |
| **LIDER DE PARTENERIAT** | **PARTENER** |